Diari Oficial de la Generalitat Valenciana


Sumari del DOGV 6154, del 27-11-2009 (2009/13078)

Bases reguladores per a la selecció de nou places d'auxiliar administratiu vacants en la plantilla de funcionaris de carrera, expedient número 4/2009.
------------------------------------------------------------------------------------------------------------------------------------------------------

### Dades del document

Número de DOGV
:   6154

Data del DOGV
:   27-11-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/13203


Data del document
:   23-10-2009

Organisme emissor
:   Ajuntament de Catarroja

Tipus de document
:   Convocatòria

Descriptors 

:   * Catarroja
    * concurs administratiu

Bases reguladores per a la selecció de nou places d'auxiliar administratiu vacants en la plantilla de funcionaris de carrera, expedient número 4/2009. [2009/13703]
L'Ajuntament de Catarroja, per acord de la Junta de Govern Local de data 8 d'octubre de 2009 va acordar les següents:
Bases que han de regir la selecció de 9 places d'auxiliar administratiu vacants en la plantilla de funcionaris de carrera
Primera. Objecte de la convocatòria
L'objecte d'esta convocatòria és la selecció de nou places d'auxiliar administratiu vacants en la plantilla de funcionaris de carrera de l'Ajuntament de Catarroja. El sistema selectiu serà l'oposició lliure. Les places seran incrementades en nombre en cas que es produïsca un augment de vacants en la data de finalització del procés selectiu.
Les places estan enquadrades en l'escala d'administració general, subescala auxiliar, grup C, subgrup C2, i dotades amb el sou corresponent als funcionaris d'este grup, les pagues extraordinàries, els triennis i la resta d'emoluments que corresponen a eixa subescala, d'acord amb la legislació vigent.
L'horari que haurà de realitzar l'aspirant seleccionat serà el legalment establit per a este ajuntament, i que s'ha d'ajustar a les necessitats del servici.
Segona. Normativa aplicable
El procés selectiu s'ajustarà al que disposen estes bases, i, en allò no previst en estes, per la Llei 7/2007, de 12 d'abril, de l'Estatut Bàsic de l'Empleat Públic; per la Llei 30/1984, de 2 d'agost; per la Llei 7/1985, de 2 d'abril; pel Reial Decret Legislatiu 781/1986, de 18 d'abril; pel Decret 33/1999, de 9 de març, del Consell de la Generalitat Valenciana; pel Reial Decret 896/1991, de 7 de juny; pel Reial Decret 364/1995, de 10 de març, i per la resta de les disposicions legals i reglamentàries aplicables.
Tot això d'acord amb l'oferta d'ocupació pública corresponent a l'any 2008, aprovada per la Junta de Govern Local de 28 de març de 2008 i publicada en el Butlletí Oficial de la Província de València número 129 de 31 de maig de 2008.
Tercera. Requisits dels aspirants
Les persones que desitgen prendre part en el procediment selectiu hauran de reunir els requisits següents, referits al moment de finalització del termini de presentació d'instàncies:
- Tindre la nacionalitat espanyola o reunir les condicions d'accés a l'ocupació pública de nacionals d'altres estats establits en l'article 57 de la Llei 7/2007, de 12 d'abril, de l'Estatut Bàsic de l'Empleat Públic.
- Tindre complits 16 anys d'edat i no excedir d'aquella en què es puga accedir a la jubilació en el Règim General de la Seguretat Social.
- Estar en possessió del títol de Graduat en Educació Secundària Obligatòria, del Graduat Escolar, de la Formació Professional de Primer Grau, del Certificat d'Estudis Primaris (per a estudis cursats amb anterioritat al curs 1975-1976) o equivalent, o complides les condicions per a obtindre'l en la data en què finalitze el termini de presentació d'instàncies. En tot cas, les equivalències han de ser aportades per l'aspirant per mitjà d'un certificat expedit a este efecte per l'administració competent en cada cas.
- Posseir la capacitat funcional per a l'exercici de les tasques.
- No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni estar en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari o per a exercir funcions semblants a les que exercien en el cas del personal laboral, de les quals haguera sigut separat o inhabilitat.
Les persones amb discapacitat seran admeses en igualtat de condicions que la resta dels aspirants, de conformitat amb el que establix l'article 25.4 de la Llei 11/2003, de 10 d'abril, de la Generalitat, sobre l'Estatut de Persones amb Discapacitat, i faran constar en la sol·licitud de participació l'adaptació necessària de temps i mitjans, tot això sobre la base de l'article 9 del Decret 33/1999, de la Generalitat Valenciana, de 20 d'abril de 1999.
Quarta. Sol·licituds
Les persones que desitgen participar en les proves selectives ho han de sol·licitar exclusivament per mitjà del model normalitzat d'instància que figura en estes bases, que serà facilitada en l'Oficina d'Informació i Registre i en la pàgina web , «Ajuntament», «Ocupació Pública». En les instàncies s'ha de sol·licitar prendre part en l'oposició lliure i els aspirants han de manifestar que reunixen totes i cada una de les condicions exigides en estes bases. Les instàncies s'han de dirigir a l'alcalde president de la corporació i presentar-se en el Registre General de l'Ajuntament, durant el termini de 20 dies naturals comptadors des de l'endemà de la publicació de l'extracte de la convocatòria en el Boletín Oficial del Estado. Així mateix, les bases es publicaran en el Butlletí Oficial de la Província de València i en i un extracte en el Diari Oficial de la Comunitat Valenciana.
A la instància cal adjuntar una fotocòpia del DNI i el document acreditatiu (fotocòpia) de l'ingrés dels drets d'examen.
Les instàncies també es podran presentar de la manera determinada per l'article 38.4 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
Els drets d'examen, que es fixen en la quantitat de 50 €, seran satisfets pels aspirants abans de presentar la instància, a la qual han d'adjuntar el resguard acreditatiu de l'ingrés. En cas de realitzar l'ingrés per mitjà de transferència bancària s'ha de fer efectiu en el compte corrent següent: 2077 0112 86 9961194145 de Bancaixa, a nom de l'Ajuntament de Catarroja, fent constar en la transferència el concepte, el nom i el DNI de l'aspirant. Si el pagament s'efectua per mitjà de gir postal o telegràfic en la instància s'ha de consignar el número de gir i adjuntar-ne el justificant, a més de fer-hi constar el concepte, el nom i el DNI de l'aspirant.
Els citats drets d'examen només seran retornats a les persones que no siguen admeses al procediment selectiu per falta d'algun dels requisits.
Per a ser admesos i prendre part en les proves selectives, a més de les circumstàncies personals, els sol·licitants han de manifestar necessàriament en el model normalitzat d'instància que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies. Estes condicions s'han de mantindre al llarg de tot el procés selectiu, durant el qual, en qualsevol moment, els aspirants podran ser requerits per a efectuar les comprovacions oportunes.
Quinta. Admissió d'aspirants
Finalitzat el termini d'admissió d'instàncies, per resolució de l'Alcaldia s'aprovarà la llista provisional dels aspirants admesos i exclosos, la qual es farà pública en el Butlletí Oficial de la Província de València i en el tauler d'edictes de l'Ajuntament i es concedirà un termini de 10 dies hàbils per a reclamacions. Les reclamacions, si n'hi hagueren, seran acceptades o rebutjades en la resolució per la qual s'aprove la llista definitiva, dictada, així mateix, per l'Alcaldia Presidència, l'extracte de la qual es publicarà en el tauler d'edictes municipal i en el Butlletí Oficial de la Província de València. Este extracte ha de contindre el lloc, el dia i l'hora de la realització del primer exercici, així com les modificacions de les llistes provisionals d'admesos i exclosos, i les llistes completes es publicaran en la pàgina web i en el tauler d'edictes. La publicació de la resolució serà determinant quant als terminis a l'efecte de possibles impugnacions o recursos.
No serà esmenable:
- No fer constar que es reunixen tots i cada un dels requisits d'exigits en les bases.
- Presentar la sol·licitud de manera extemporània, bé siga abans bé siga després del termini corresponent.
- La falta de pagament dels drets d'examen en el termini o el pagament parcial d'eixos drets.
En el supòsit que no s'hi presente cap reclamació, les llistes provisionals esdevindran automàticament definitives, extrem que cal fer constar en la resolució de l'Alcaldia.
Els errors de fet es poden esmenar en qualsevol moment, d'ofici o a petició de l'interessat.
En tot cas, amb l'objecte d'evitar errors i en el supòsit que se'n produïsquen, s'ha de possibilitar l'esmena dins del termini i la forma escaient, de manera que els aspirants comproven, fefaentment, no sols que no figuren en la relació d'exclosos, sinó que, a més, els seus noms consten en la d'admesos.
Si en algun moment del procés selectiu arriba a coneixement del tribunal que algun dels aspirants no posseïx tots els requisits exigits en estes bases, amb l'audiència prèvia de l'interessat, el tribunal en proposarà l'exclusió a l'alcalde president de l'Ajuntament, amb la indicació de les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.
Sexta. Tribunal qualificador
El tribunal qualificador que jutjarà el procés selectiu estarà compost de la manera següent:
President: un funcionari de la corporació
Secretari: el secretari general de la corporació, amb veu però sense vot
Vocals:
- Un funcionari de carrera de qualsevol administració pública designat per la Direcció General de Cohesió Territorial de la Generalitat Valenciana.
- Tres funcionaris designats pel president de la corporació.
La designació dels membres del tribunal ha d'incloure la dels suplents respectius i s'ha de fer pública en el Butlletí Oficial de la Província de València, així com en el tauler d'anuncis de la corporació.
Els membres del tribunal han d'actuar a títol individual, és a dir, no representen cap entitat ni col·lectiu.
La composició del tribunal ha de ser predominantment tècnica i els vocals han de posseir els nivells de titulació o d'especialització iguals o superiors als exigits per l'accés a la plaça convocada.
L'Ajuntament ha de sol·licitar als òrgans corresponents la designació dels representants respectius, que s'ha d'efectuar en el termini dels 20 dies següents al de la recepció de la sol·licitud.
El tribunal pot disposar la incorporació a les seues tasques, per a alguna o algunes proves, d'assessors, els quals s'han de limitar a l'exercici de la seua especialitat tècnica, sobre la base de la qual han de col·laborar amb el tribunal.
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'han d'abstindre d'intervindre i han de notificar esta circumstància a l'Alcaldia Presidència. Així mateix, els aspirants les podran recusar de la manera com preveu l'article 29 de la llei esmentada.
El tribunal no es pot constituir ni actuar sense l'assistència de més de la meitat dels integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen l'orde degut en tot el que no preveuen estes bases i per a la seua interpretació adequada.
Tots els membres del tribunal tenen veu i vot, excepte el secretari, que no té vot.
En cada sessió del tribunal podran participar els membres titulars presents en el moment de la constitució i, si estan absents, els suplents, però no es poden substituir entre si en la mateixa sessió.
Si, constituït el tribunal i iniciada la sessió, el president s'absenta, este designarà, d'entre els vocals concurrents, a qui el substituirà durant l'absència.
A l'efecte d'assistència, el tribunal que actue en estes proves té la categoria tercera, prevista en el Reial Decret 462/2002, de 24 de maig.
Sèptima. Calendari de les proves
La data, l'hora i el lloc del començament de les proves selectives s'anunciarà en el Butlletí Oficial de la Província de València, junt amb l'extracte d'aprovació de la llista definitiva.
Una vegada començades les proves selectives, no és obligatòria la publicació dels anuncis successius dels altres exercicis i incidències en el Butlletí Oficial de la Província de València. El tribunal ha de fer públics estos anuncis al local on s'hagen realitzat les proves anteriors i en el tauler d'anuncis de l'Ajuntament, amb una antelació mínima de dotze hores, si es tracta del mateix exercici, o de setanta-dos hores, si es tracta d'un de nou. Estos terminis es poden reduir o eliminar per acord unànime dels aspirants, que haurà de constar en l'acta de sessió corresponent i ser incorporat a l'expedient.
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del dret a participar en eixe exercici i en els successius, per la qual cosa quedarà exclòs del procés selectiu.
Els aspirants seran cridats en grups per orde alfabètic, començant per la lletra que resulte de l'últim sorteig celebrat per la Generalitat Valenciana.
El tribunal podrà requerir en qualsevol moment que cada un dels aspirants n'acredite la identitat, per això hauran d'anar proveïts del document nacional d'identitat.
Entre la finalització d'un exercici i el començament del següent haurà de transcórrer un termini mínim de setanta-dos hores i un màxim de quaranta-cinc dies naturals.
Octava. Desenvolupament de les proves selectives
L'oposició consta de quatre exercicis:
Primer exercici: obligatori i eliminatori
Consistirà en la realització d'una prova de coneixement referida al temari que figura en l'annex I mitjançant un qüestionari de 50 preguntes, amb quatre opcions i una sola resposta correcta, amb una durada màxima de 50 minuts.
Segon exercici: obligatori i eliminatori
Consistirà en el desenvolupament per escrit, durant un temps màxim de 2 hores, d'un tema proposat pel tribunal, sense atendre a l'enunciat del programa. En este exercici es valoraran els coneixements sobre els temes desenvolupats, l'exposició, la capacitat de síntesi, la claredat d'idees i la redacció de l'escrit. Els aspirants han de llegir l'exercici al tribunal, el qual podrà formular preguntes sobre el contingut dels temes a fi d'aclarir el que exposa.
Tercer exercici: obligatori i eliminatori
Consistirà a superar un exercici d'informàtica determinat pel tribunal, en el qual els aspirants han de demostrar coneixements a nivell usuari de les aplicacions de Word i Excel.
Quart exercici: obligatori i no eliminatori
Es desenvoluparà per escrit i consistirà en la traducció de dos textos, un de valencià a castellà i un altre de castellà a valencià, determinats pel tribunal.
Novena. Qualificació i valoració dels exercicis
El primer exercici es qualifica de 0 a 10 punts i cal obtindre per a superar-lo un mínim de 5 punts, tenint en compte les respostes errònies.
El segon i tercer exercici es qualifiquen de 0 a 10 punts i cal obtindre una puntuació mínima de 5 punts per a superar-lo.
En el quart exercici es valora el nivell de coneixements de valencià que posseïx l'aspirant, amb una puntuació de 0 a 5 punts, però no és eliminatori.
La qualificació s'adopta sumant les puntuacions atorgades pels distints membres del tribunal i dividint el total pel nombre d'assistents, de manera que el coeficient és la qualificació obtinguda en cada exercici. No obstant això, per a declarar que els aspirants han superat o no els exercicis eliminatoris el tribunal ha d'actuar de conformitat amb el que preveu l'article 26.4 de la Llei 30/1992, de 26 de novembre.
Una vegada obtingudes les qualificacions de cada exercici, en el mateix dia en què s'adopten els acords corresponents, han de ser exposades en el tauler d'anuncis i en els altres llocs que assenyalen les lleis.
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves s'ha de formar amb les persones que hagen realitzat tots els exercicis obligatoris i hagen superat els que tingueren caràcter eliminatori, sumant per a cada un d'ells les puntuacions obtingudes en tots els exercicis. La relació comença amb l'aspirant que haja obtingut d'esta manera la puntuació total més alta, i finalitza, si escau, quan el nombre d'inclosos coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes serien declarades desertes. El tribunal no pot declarar aprovats més aspirants que el total de places a cobrir en la convocatòria.
El tribunal elevarà a l'Alcaldia la proposta de nomenament com a funcionaris en pràctiques a favor dels aspirants aprovats.
Deu. Relació d'aprovats i presentació de documents
Els aspirants proposats han de presentar en el Servici de Personal de l'Ajuntament, en el termini de 20 dies naturals, comptadors des de la publicació de la llista d'aprovats, els documents que acrediten reunir les condicions per a prendre part en l'oposició, i que són:
1. Certificat de naixement, expedit pel registre civil corresponent o fotocòpia del document nacional d'identitat, o passaport, que s'han de presentar amb l'original per a compulsar-los.
2. Còpia autenticada o fotocòpia del títol exigit, acompanyada de l'original per a compulsar-la.
3. Certificat del Registre Central de Penats i Rebels, referit a la data de terminació de les proves selectives.
4. Declaració jurada de no estar sotmés a cap causa d'incapacitat.
5. Certificat mèdic de no patir cap malaltia o defecte físic que impossibilite l'exercici normal de la funció.
6. Declaració jurada de no haver sigut separat per mitjà d'expedient disciplinari del servici de qualsevol de les administracions públiques, ni d'estar inhabilitat per a l'exercici de funcions públiques.
7. Declaració de l'interessat de no exercir cap lloc o activitat en el sector públic delimitat per l'article primer de la Llei 53/1984, amb la indicació, així mateix, de no realitzar cap activitat privada incompatible o subjecta a reconeixement d'incompatibilitat.
Davant de la impossibilitat, degudament justificada, de presentar els documents expressats, es pot acreditar que es reunixen les condicions exigides en la convocatòria per mitjà de qualsevol mitjà de prova admissible en dret.
Els qui estigueren en la condició d'empleats públics estan exempts de justificar documentalment les condicions i requisits ja demostrats per a obtindre el nomenament anterior.
Els qui, dins del termini fixat i excepte els casos de força major, degudament acreditada, no presenten la documentació, o de l'examen de la documentació es deduïsca que no tenen tots o alguns dels requisits assenyalats, no podran ser nomenats funcionaris de carrera, i en quedaran anul·lades totes les actuacions, sense perjuí de la responsabilitat en què hagen incorregut per falsedat.
Els nomenats, amb la formulació prèvia del jurament o promesa a què es referix l'article 32.c del Text Refós de la Llei de la Funció Pública Valenciana, han de prendre possessió, com a funcionaris en pràctiques, en el termini de 20 dies comptadors des de l'endemà en què els notifiquen el nomenament. Si no prenen possessió dins del termini assenyalat, sense causa justificada, s'entén que renuncien als seus drets sobre la plaça i no obtindran la condició de funcionaris.
Els aspirants proposats pel tribunal seran nomenats per l'Alcaldia funcionaris en pràctiques durant un període de tres mesos. Al final del període de pràctiques, el director del servici en què estiga adscrit cada un dels funcionaris en pràctiques ha d'elevar un informe al tribunal del procés selectiu, el qual, a la vista d'este informe, pot practicar les proves que crega oportunes i declarar, o no, la superació de les pràctiques.
Els declarats no aptes queden eliminats i no són nomenats funcionaris de carrera.
Onze. Recursos
Contra estes bases i la corresponent convocatòria, actes que esgoten la via administrativa, cal interposar:
a) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar este recurs és d'un mes, comptador des de l'endemà de la publicació d'estes bases en el Butlletí Oficial de la Província de València i el Diari Oficial de la Comunitat Valenciana. Interposat el recurs, no es pot interposar un recurs contenciós administratiu fins que aquell siga resolt expressament o se n'haja produït la desestimació per silenci pel transcurs d'un mes, comptador des de la data de la interposició, sense que se n'haja notificat la resolució i, en este cas, queda expedita la via contenciosa administrativa.
b) Recurs contenciós administratiu, directament, davant del Jutjat Contenciós Administratiu de València. El termini per a interposar el recurs és:
c) De dos mesos, comptadors des de la publicació d'estes bases en el Butlletí Oficial de la Província de València i Diari Oficial de la Comunitat Valenciana, si no s'ha interposat el recurs de reposició potestatiu.
d) De dos mesos, comptadors des del dia en què es notifique la resolució expressa del recurs de reposició.
e) De sis mesos, comptadors després del transcurs d'un mes des de la interposició del recurs de reposició sense que se n'haja notificat la resolució expressa.
Contra les resolucions i els actes de tràmit que no posen fi a la via administrativa, quan estos últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, els interessats poden interposar el recurs d'alçada en el termini d'un mes davant de l'òrgan superior jeràrquic que els va dictar.
Annex I
Temari de l'oposició per a cobrir nou places d'auxiliar administratiu:
Tema 1. La Constitució espanyola de 1978. Principis generals, principis rectors de la política social i econòmica. El Tribunal Constitucional. La reforma constitucional. La Corona.
Tema 2. Les Corts Generals. Composició. Atribucions i funcionament. Elaboració de les lleis. Lleis estatals i autonòmiques.
Tema 3. El Govern i l'administració pública. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals.
Tema 4. El Defensor del Poble i el Tribunal de Comptes. El Poder Judicial.
Tema 5. Organització territorial de l'Estat. Principis generals. L'administració local.
Tema 6. L'interessat. Drets dels ciutadans. L'accés a arxius i registres. Els registres. Presentació de sol·licituds, escrits i comunicacions. L'ús del valencià i altres llengües oficials.
Tema 7. L'Estatut d'Autonomia de la Comunitat Valenciana.
Tema 8. L'acte administratiu: Concepte, classes, notificació i publicació. L'obligació de resoldre de l'administració. Efectes.
Tema 9. Invalidesa dels acte administratiu i de les disposicions generals. Supòsits de nul·litat de ple dret i d'anul·labilitat. L'execució forçosa.
Tema 10. Els procediments de revisió dels actes administratius. Revisió d'ofici d'actes nuls i anul·lables. Revocació.
Tema 11. Recursos administratius i jurisdiccionals contra els actes de les corporacions locals. Reclamacions prèvies a l'exercici d'accions civils i laborals.
Tema 12. Les competències locals. Competències i obligacions mínimes. Competències pròpies, delegades i compartides.
Tema 13. L'alcalde. Competències. El Ple de l'Ajuntament. Composició i funcions. La Junta de Govern Local. Composició i funcions. L'organització complementària dels municipis.
Tema 14. La potestat reglamentària de les entitats locals. Òrgans titulars. Els bans.
Tema 15. Règim de sessions i acords de les corporacions locals. Normes reguladores. Les sessions. Classes. Els acords de les corporacions locals. Majories.
Tema 16. La Unió Europea. Institucions.
Tema 17. Model europeu de gestió de qualitat.
Tema 18. L'autoavaluació per mitjà del qüestionari de l'EFQM.
Tema 19. L'ordenament tributari espanyol. Principis constitucionals. La Llei d'Hisendes Locals. Impostos, taxes i contribucions especials.
Tema 20. La potestat reglamentària en matèria tributària: contingut de les ordenances fiscals, procediments d'aprovació i publicació. Recursos contra els actes d'imposició, ordenació i aplicació dels tributs. La suspensió de l'acte impugnat.
Tema 21. El pressupost de les corporacions locals: procediment d'aprovació. Les modificacions pressupostàries: procediment. Les bases d'execució del pressupost. Les fases d'execució del pressupost de gastos.
Tema 22. El gasto públic local: concepte i règim legal. Execució dels gastos públics.
Tema 23. El concepte de servici públic. Els modes de gestió del servici públic.
Tema 24. El patrimoni de les entitats locals. Classificació dels béns. Adquisició i alienació. Ús i aprofitament. Potestats de l'administració.
Tema 25. La funció pública local: selecció, adquisició i pèrdua de la condició de funcionari. Les situacions administratives. Les incompatibilitats.
Tema 26. Contingut de la relació funcionarial. Drets i deures dels funcionaris públics locals, règim disciplinari. Personal laboral, interí i eventual.
Tema 27. Plantilles, relacions de llocs de treball, registre de personal i oferta pública d'ocupació.
Tema 28. La contractació administrativa de les administracions públiques. Normativa aplicable. Contractes administratius i contractes privats: diferències i règim jurídic.
Tema 29. Els contractes administratius típics.
Tema 30. Les llicències. Llicències urbanístiques. Llicències d'activitats. Les cèdules d'habitabilitat.
Catarroja, 23 d'octubre de 2009.- L'alcalde president: Francisco Chirivella Peris.